Държавен вестник, бр. 32, 2025 г., стр. 15

БРОЙ  32	
Д Ъ Р Ж А В Е Н  В Е С Т Н И К 	
СТР.  15   
Разположение на куба
Кубът се поставя в изцяло циментирана 
кухина, покрита с екранираща плоча, която 
да издържа натиск най-малко 100 kg/m2, както 
е посочено на фиг. 3, така че горната лицева 
част на екраниращата плоча да е на нивото 
на земната повърхност. За да се избегне вся­
какъв паразитен шум, блокът е изолиран от 
дъното и стените на кухината чрез еластични 
блокове, чиято гранична честота е най-много 
равна на половината от честотата на удара 
на изпитваното устройство, изразена в удари 
за секунда.
Отворът за преминаване на опорния инстру­
мент, направен в екранираща плоча, трябва 
да е възможно най-малък и да е снабден с 
гъвкава обезшумителна набивка.
 
Фигура 3
Устройство за изпитване
Стойността А трябва да бъде такава, че 
екраниращата плоча, намираща се върху 
еластичната свръзка J, да бъде на нивото на 
земната повърхност.
Изпитване под товар
Изпитваното устройство е свързано с опор­
ния инструмент.
Изпитваният уред работи в стабилни 
условия, предоставящи същата акустична 
стабилност както при нормален режим на 
работа.
Изпитваното устройство работи при мак­
симална мощност, както е уточнено в ин­
струкцията за експлоатация, предоставена 
на купувача.
Период за наблюдение
Периодът за наблюдение е най-малко 
15 секунди.
б) Задвижване чрез електрически двигател
БДС EN IEC 62841-2-6:2021, БДС EN IEC 
62841-2-6:2019/A11:2021, приложение I, т. I.2
в) Оборудване с пневматично или хидра­
влично задвижване
Същото като при задвижване чрез двигател 
с вътрешно горене.
II.11. Бетоносмесители или разтворосме­
сители
Изпитване под товар
Смесителното устройство (барабанът) е 
пълно до номиналния си капацитет с пясък 
с големина на зърната 0 – 3 mm и с влажност 
между 4 и 10 %.
Смесителното устройство работи поне с 
номиналните си обороти.
Период за наблюдение
Периодът за наблюдение е най-малко 
15 секунди.
II.12. Строителни лебедки
а) Задвижване чрез двигател с вътрешно 
горене
Виж т. I.
Геометричният център на двигателя се на­
мира над центъра на полусферата; лебедката 
е свързана, но не се използва никакъв товар.
б) Задвижване чрез електрически двигател
БДС EN 14492-2:2019, приложение M.
II.13. Бетонополагащи и мазачески машини
БДС EN 12001:2012, приложение C.
II.14. Лентови транспортьори
Виж т. I.
Геометричният център на двигателя се 
намира над центъра на полусферата. Лен­
тата трябва да се придвижва без товар и да 
напуска полусферата (ако е необходимо) по 
посока на т. 1.
II.15. Хладилни съоръжения, монтирани 
на превозни средства
Изпитване под товар
Хладилното съоръжение се монтира в 
реално или симулирано товарно помещение 
и нивото на шума се измерва в неподвижно 
положение, в което височината на хладилното 
съоръжение трябва да е съобразена с бъдещите 
изисквания за монтаж съгласно инструкци­
ите, предоставени на купувача. Захранващият 
източник на хладилното съоръжение работи 
в режим, при който хладилният компресор 
и вентилаторът работят с максималните 
си обороти, посочени в инструкциите. Ако 
хладилното съоръжение е предвидено да се 
задвижва от двигателя на превозното сред­
ство, този двигател не се използва по време 
на изпитването, а хладилното съоръжение се 
включва в подходящ електрически захранващ 
източник. Седловият влекач се отстранява по 
време на изпитването.
Нивото на шума на хладилно съоръжение, 
монтирано в охлаждано товарно пространство, 
което може да използва различни източници 
на захранване, се измерва отделно за всеки 
вид захранване. Резултатите от изпитванията, 
посочени в протоколите, трябва да отразяват 
като минимум режима на работа, който води 
до най-високо ниво на излъчвания шум.